Pimedate Ööde filmifestival

Tallinna Pimedate Ööde filmifestival (PÖFF) on Tallinnas iga aasta novembris toimuv rahvusvaheline filmifestival. Tallinna Pimedate Ööde filmifestival kuulub Rahvusvahelise Filmiprodutsentide Liitude Föderatsiooni (FIAPF) otsusega alates 2014. aastast rahvusvaheliselt sertifitseeritud võistlusprogrammiga ehk A-kategooria festivalide hulka. Festivali korraldab MTÜ Pimedate Ööde Filmifestival. PÖFF tutvustab Eesti vaatajatele maailma filmikultuuri ja populariseerib filmikultuuri Eestis, arendab kutseliste filmitegijate suhtlust nii riiklikul kui ka rahvusvahelisel tasandil ning tutvustab Eesti filmikultuuri välisriikides. PÖFF lähtub oma tegevuses vabaühenduste eetikakoodeksist. PÖFF on Eesti ja regionaalse filmitööstuse edendaja ja filmihariduse ning filmialase täiendõppe eestvedaja ja arendaja. Unikaalne on festivali kärgstruktuur, kuhu lisaks Tallinnas ja Tartus näidatavale põhiprogrammile kuuluvad alafestivalid: lühifilmidele ja -animatsioonile pühendatud PÖFF Shorts ja noorte- ja lastefilmide festival Just Film. Festivaliga samal ajal leiab aset ka siinse regiooni suurim rahvusvaheline filmitööstusüritus Industry@Tallinn & Baltic Event. Lisaks korraldab PÖFF kevadel toimuvat Haapsalu õudus- ja fantaasiafilmide festivali (HÕFF), augustis toimuvat Tartu armastusfilmide festivali Tartuff ja aasta ringi näidatavat kultuuriteemaliste dokumentaalfilmide sarja „Kumu dokumentaal”. Samuti aitab PÖFF korraldada märtsis Raplas toimuvat Naiste Ööde filmifestivali NÖFF. PÖFF-i algatasid 1997. aastal Tiina Lokk (Eesti), Jan Erik Holst (Norra), Eva Lille, Kirsi Tykkyläinen (Soome), Mona Jensen, Jesper Andersen, Svend Roed Nielsen ja Anne-Marie Overbye (Taani). Tänini on festivali peakorraldaja Tiina Lokk. Pimedate Ööde filmifestival algas 1997. aastal, mil linastus 25 täispikka filmi, tuues kokku 4500 kinokülastust. Festival kasvas kiiresti kahekordistades külastajate arvu aastast aastasse ning tuues Tallinnasse filme kogu maailmast. Kümne aastaga kümnekordistus PÖFF-il linastuvate filmide arv, samal ajal kasvas publiku arv veelgi rohkem. Esimeselt fookuselt Põhjamaade kinol on festivali haare laienenud kõigile kontinentidele ja paljudesse žanritesse. Alates 2004. aastast antakse välja PÖFF-i elutööpreemiat. 2010. aastal toimus Tallinnas PÖFF-i eestvedamisel Euroopa Filmiauhindade Gala. 2014. aastal sai PÖFF FIAPF filmifestivali sertifikaadi. FIAPF on organisatsioon, mis muuhulgas reguleerib maailma olulisemate filmifestivalide valikut. Selle alusel kuulub PÖFF 15 maailmakuulsa filmifestivali hulka, mille programm ei ole regioonipõhine ning millel on õigus näidata põhivõistlusprogrammis filme kõikidest regioonidest. MTÜ PÖFF põhitegevusalaks on iga-aastase Tallinna Pimedate Ööde filmifestivali korraldamine. Lisategevusena korraldatakse filmiüritusi nagu Tartu armastusfilmide festival tARTuFF, Haapsalu õudus- ja fantaasiafilmide festival (HÕFF). Samuti toimuvad iganädalased dokumentaalfilmide linastused Kumu Kunstimuuseumis üritusel Kumu Dokumentaal. Väikese filmiprogrammiga ollakse esindatud ka selliste projektide raames nagu Tallinna vanalinna päevad, Tallinna Tudengipäevad, Tartu Tudengipäevad, Viljandi Pärimusmuusika Festival jm. PÖFF Shorts, lühifilmide ja animatsiooni festival Just Film festival, laste- ja noortefilmide festival MOFF, mobiilifilmide festival PÖFF-i ajal toimub Industry@Tallinn & Baltic Event, filmi- ja audiovisuaaltööstuse professionaalidele suunatud ärikohtumiste, koolitus- ja konverentsiprogramm, kus osaleb igal aastal enam kui 800 külalist üle ilma. Sündmuse tihedas kavas on enam kui 100 loengut, töötuba ja meistriklassi. Industry@Tallinn & Baltic Event toimub ka mitmeid filmi- ja sarjaprojektide esitlusi. Sündmuse peakorraldajaks on MTÜ BE. 08.– 24. november 2024 Pimedate Ööde filmifestivali põhiprogramm 2024, 08.–24. november Noorte- ja lastefilmide festival Just Film, 08.–24. november Lühifilmide ja animatsiooni festival PÖFF Shorts, 08.–20. november Industry@Tallinn & Baltic Event, 15.–22. november 88 400 külastust 244 täispikka filmi ja 307 lühifilmi 73 riigist 873 seanssi 116 esilinastust 1687 akrediteeritud külalist 65 riigist 490 vabatahtlikku ja 64 praktikanti aitas PÖFFi korraldada 93 riigi rohkem kui 7000 artiklis, saates või saatelõigus oli juttu PÖFFist 19,9 miljardi kontaktini ulatus PÖFFi potentsiaalne meediakajastuste maht RAHVUSVAHELINE VÕISTLUSPROGRAMM Žürii liikmed: Kati Outinen (Soome), Andrei Proshkin (Venemaa), Benson Taylor (Suurbritannia), Tomasz Wasilewski (Poola), Mark Axelrod (USA), Elina Reinold (Eesti) GRAND PRIX – (stipendium 10 000 eurot Tallinna linnalt) LUCIFER (Režissöör Gust van den Berghe, Belgia) .   PARIM REŽISSÖÖR  – MARAT SARULU (Ümberasumine / Pereezd, Kõrgõzstan)  PARIM MEESNÄITLEJA –  EDDIE REDMAYNE (Kõiksuse teooria / Theory of Everything, Suurbritannia) “ PARIM NAISNÄITLEJA –  KALKI KOECHLIN (Margarita, kõrrega / Margarita with a straw, India)    PARIM OPERAATOR  – ERIK PÕLLUMAA (Risttuules, Eesti)    ŽÜRII ÄRAMÄRKIMINE –  REVOLUTSIOONI INGLID / ANGELY REVOLUCII (režissöör Alexey Fedorchenko, Venemaa)  TRIDENSI LÄÄNEMERE JA PÕHJAMAADE DEBÜÜTFILMIDE VÕISTLUSPROGRAMM  Žürii liikmed: Dr Martin Botha (Lõuna-Aafrika vabariik), Zaza Urushadze (Gruusia), Anu Veermäe-Kaldra (Eesti) TRIDENS PARIMA FILMI AUHIND (stipendium 5000 eurot Tridensilt) –  ELU AKVAARIUMIS / VONARSTRAETI (Režissöör Baldvin Zophoniasson, Island, Soome, Rootsi, Tšehhi)    ŽÜRII ERIAUHIND –  MIS MU NIMI ON / KAK MENJA ZOVUT (Režissöör Nigina Sayullaeva, Venemaa) „Nüansirikas, kompleksne isa-tütre suhte portree.   PARIM OPERAATOR (stipendium 1000 eurot)  – FREDRIK WENZEL (Vaikne möire / The Quiet Roar, Rootsi, Norra)    TRIDENSI EESTI FILMI AUHIND (stipendium 3200 eurot)  – RISTTUULES (Režissöör Martti Helde, Eesti)  RAHVUSVAHELISE FILMIKRIITIKUTE ÜHINGU (FIPRESCI) AUHIND Žürii liikmed: György Báron (Ungari), Nando Salvá (Hispaania), Kaarel Kressa (Eesti) TÄNA / EMROUZ (režissöör Reza Mirkarimi, Iraan)  PÕHJA-AMEERIKA INDIE-FILMIDE KONKURSS Žürii liikmed: Judy Ahn (Lõuna-Korea), Yohann Comte (Prantsusmaa), Kristjan Kongo (Eesti) PARIM FILM  – EMME / MOMMY (režissöör Xavier Dolan, Kanada)  RAHVUSVAHELISE FILMIKLUBIDE FÖDERATSIOONI (FICC) ŽÜRII AUHIND Žürii liikmed: Rita Boronyák (Ungari), Odd Vaagland (Norra), Raivo Raam (Eesti) DON QUIJOTE  RISTTUULES (režissöör Martti Helde, Eesti)   AASIA FILMIKUNSTI EDENDAMISE VÕRGUSTIKU (NETPAC) ŽÜRII AUHIND Žürii liikmed: Ed Lejano (Filipiinid), Bina Paul (India), Rein Kotov (Eesti) PARIM FILM  – ÜMBERASUMINE / PEREEZD (režissöör Marat Sarulu, Kõrgõzstan) OIKUMEENILINE ŽÜRII Žürii liikmed: Tallinna ja kogu Eesti Metropoliit Stefanus (Eesti Apostlik-Õigeusu kirik), apostellik administraator piiskop Philippe Jourdan (Rooma-Katoliku kirik), peasekretär Erik Tamm (Eesti Evangeeliumi Kristlaste ja Baptistide Koguduste liit), peapiiskop Andres Põder (Eesti Evangeelne Luterlik kirik), metropoliit Kornelius (Moskva Patriarhaadi Eesti Õigeusu Kirik), superintendent Taavi Hollman (Eesti Medotisti kirik) PARIM KRISTILIKKE VÄÄRTUSI KANDEV FILM – TÄNA / EMROUZ (Režissöör Reza Mirkarimi, Iraan) PUBLIKUAUHIND (stipendium 2000 eurot Tallinna linnalt) MIDA ME PIMEDUSES TEEME / WHAT WE DO IN THE SHAWDOS (režissöörid Jemaine Clement, Taika Waititi, Uus-Meremaa) ELUTÖÖAUHIND MAJA KOMOROWSKA (Poola) PÖFF kinnitati maailma olulisemate filmifestivalide hulka Postimees, 28. august 2014 "PÖFFi koduleht". Originaali arhiivikoopia seisuga 25. detsember 2011. Vaadatud 26. märtsil 2011. "Arhiivikoopia". Originaali arhiivikoopia seisuga 15. detsember 2014. Vaadatud 15. detsembril 2014.{{netiviide}}: CS1 hooldus: arhiivikoopia kasutusel pealkirjana (link) Pressiteade (22. september 2017 10:55). "PÖFFi anima- ja lühifilmide festivalid ühinevad". Postimees. Vaadatud 10.01.2018. "Arhiivikoopia". Originaali arhiivikoopia seisuga 15. detsember 2014. Vaadatud 15. detsembril 2014.{{netiviide}}: CS1 hooldus: arhiivikoopia kasutusel pealkirjana (link) Viitamistõrge: <references>-siltide vahel olevat <ref>-silti nimega "umsve" ei kasutata eelnevas tekstis. Tallinna Pimedate Ööde Filmifestivali koduleht Festivali videodokumentatsioon Olev Remsu. "TÜHJUS JA SÕDA, KÕIGELE LISAKS VEEL SÜÜTUSE KAOTAMINE. PÖFF25" TMK 1/2022.